APSTIPRINU
Rēzeknes novada pašvaldības izpilddirektors 
J.Troška
2015.gada 11.jūnijā.

Atklātā konkursa 
uz amatu „Rēzeknes novada pašvaldības Kaunatas vidusskolas direktors”
(kods pēc klasifikatora 1345 08)
                         Nolikums

1.   Vispārīgais noteikums

Atklāta konkursa mērķis ir noskaidrot un apstiprināt Rēzeknes novada pašvaldības Kaunatas vidusskolas direktora amata pienākumu izpildei piemērotāko kandidātu, kurš nodrošinātu iestādes kvalitatīvu darbu un attīstību.

2. Konkursa komisija

2.1.Konkursa komisiju 5 (piecu) cilvēku sastāvā ar  rīkojumu  nosaka  Rēzeknes  novada  pašvaldības  izpilddirektors.
2.2.Konkursa komisija sagatavo un apstiprina individuālos pretendentu vērtēšanas kritērijus, izskata iesniegtos dokumentus, novērtē tos, organizē pārbaudi praktiskajos uzdevumos un intervijas, nosaka pretendentu interviju norises dienu un laiku.
2.3.Komisija ir lemttiesīga, ja komisijas sēdē piedalās vismaz trīs komisijas locekļi.
2.4.Komisija veic darbu Rēzeknes novada pašvaldības  administrācijas telpās Rēzeknē, 
      Atbrīvošanas aleja 95A .
2.5.Komisijas sēdes tiek protokolētas.
2.6.Sniegt  skaidrojumus par  komisijas  darbu pilnvarota ir  Rēzeknes  novada
       pašvaldības  personāllietu speciāliste Lana Petrova ( tel. 64607202).

3.   Konkursa dalībnieki

3.1. Konkursā  var  piedalīties  pretendents,  kuram  ir  augstākā  pedagoģiskā  izglītība  un kurš iesniedzis pieteikumu kopā ar visiem nepieciešamajiem pretendentu atlases dokumentiem.
3.2. Pieteikumu  var  iesniegt:
•	darbdienās no pl.8.00 līdz pl.16.30 personīgi slēgtā aploksnē Rēzeknes novada pašvaldības  17.kabinetā  sekretārei; 
•	 atsūtīt pa pastu līdz 2015.gada 1.jūlijam. Uz aploksnes jābūt norādei „Konkursam uz Rēzeknes novada pašvaldības Kaunatas vidusskolas direktora amatu”.
•	Atsūtīt elektroniski uz e-pastu info@rezeknesnovads.lv līdz 1.jūlija pl.16.30.
  Pēc 2015.gada 1.jūlija pl.16.30 iesniegtie dokumenti dalībai konkursā netiks pieņemti.

3.3. Pieteikums satur šādus dokumentus:
3.3.1. motivācijas vēstuli;
3.3.2. pieteikuma anketu ( Pielikumā)
3.3.3. izglītību un valsts valodas prasmes ( ja nepieciešams) apliecinošu dokumentu kopijas (oriģināls jāņem  līdzi  uz interviju) 
3.3.4. tālākizglītību  apliecinošu dokumentu kopijas;
      3.3.5. Rēzeknes novada pašvaldības Kaunatas vidusskolas attīstības koncepciju
                (līdz 3 A4 lapām datorrakstā);
      3.3.6. Izziņu no Sodu reģistra par nesodāmību. 

4. Pieteikumu izskatīšana, vērtēšana, lēmuma pieņemšana
4.1. Konkursa komisija vērtē pieteikumus, kuri iesniegti vai iesūtīti  konkursa Nolikuma
         3.2.punktā noteiktajā termiņā.
4.2. Konkurss notiek vismaz 2 ( divās) kārtās:
  4.2.1.Pirmajā kārtā konkursa komisija novērtē pretendentu atbilstību konkursa izvirzītajām prasībām atbilstoši iesniegtajiem dokumentiem (Nolikuma 3.3.punkts); 
4.2.2.Mēneša laikā pēc pieteikšanās termiņa komisijas sekretārs uzaicina piedalīties konkursa otrajā kārtā tos pretendentus, kuru iesniegtie dokumenti atbilst konkursa izvirzītajām prasībām un uz kuriem neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.
        4.2.3.Otrajā kārtā ar katru pretendentu tiek veikta darba intervija.
Intervijā tiek vērtēts:
•	Rēzeknes novada pašvaldības Kaunatas vidusskolas  attīstības  koncepcijas   izklāsts, tā atbilstība iesniegtajam rakstiskajam materiālam,
•	Zināšanas un prasmes skolvadībā,
•	Erudīcija, kompetence, stils,
•	Saskarsmes spējas , komunikācijas prasmes,
•	Zināšanas svešvalodās (vismaz vienā ES oficiālajā valodā).
   4.2.4. Ja  pretendenti  saņēmuši  vienādu  punktu  skaitu,  komisija organizē papildus atlases kārtu.
  4.2.5.Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā (elektroniski) 5 (piecu) darba dienu laikā pēc komisijas lēmuma pieņemšanas.
  4.2.6. Pretendents, kurš uzvarējis amata konkursā, tiek virzīts apstiprināšanai tuvākajā Izglītības, kultūras  un  sporta pastāvīgās  komitejas  sēdē, kuras  atbalstītā kandidatūra  tiek  virzīta apstiprināšanai  domes  sēdē.
  4.2.7.Pēc pozitīva domes lēmuma pieņemšanas, pretendenta kandidatūra tiek saskaņota ar Izglītības un zinātnes ministriju. 
  4.2.8. Pēc saskaņošanas ar Izglītības un zinātnes ministriju , pretendents tiek pieņemts darbā ar pārbaudes laiku.

5.   Amata pamatpienākumi, nepieciešamā izglītība un prasmes
5.1. Amata pamatpienākumi:
5.1.1.   Nodrošināt iestādes nolikumā noteikto funkciju, mērķu un uzdevumu izpildi.
5.1.2.  Nodrošināt iestādes darbību reglamentējošo normatīvo aktu, iestādes nolikuma, Rēzeknes novada domes lēmumu un rīkojumu, Rēzeknes  novada pašvaldības un Izglītības pārvaldes rīkojumu un metodisko ieteikumu ievērošanu.
5.1.3.   Nodrošināt  iestādes  materiālo  bāzi,  inventāra  un  citu  materiālo  un  finanšu  vērtību uzskaiti, saglabāšanu un drošību; nodrošināt iestādes intelektuālo, finanšu un materiālo līdzekļu efektīvu un racionālu izmantošanu.
5.1.4.   Sagatavot un iesniegt pagasta pārvaldē iestādes budžeta pieprasījumu, budžeta izdevumu tāmi, plānot un kontrolēt piešķirto līdzekļu racionālu izmantošanu atbilstoši apstiprinātajam iestādes budžetam.
5.1.5.   Dokumentēt   un   analizēt   iestādes   izglītojošo   un   saimniecisko   darbību,   izstrādāt perspektīvās attīstības programmas.
5.1.6. Veikt savlaicīgu un kvalitatīvu statistikas u.c. pārskatu sagatavošanu un iesniegšanu saskaņā  ar  spēkā  esošo  normatīvo  aktu  prasībām  un  pēc  Rēzeknes  novada  domes  vai pašvaldības administrācijas pieprasījuma, savlaicīgi un kvalitatīvi sagatavot citus ar profesionālo darbību saistītus dokumentus.
  5.1.7.  Vadīt iestādes un tās darbinieku darbību, saskaņā ar LR profesionālās izglītības
  jomu  reglamentējošo normatīvo aktu prasībām, nodrošināt iestādi ar atbilstošas 
  kvalifikācijas  pedagogiem.
5.1.8.   Veicināt iestādes pedagogu profesionālo izaugsmi un tālākizglītību, nodrošināt pedagogu pašvērtējuma un pašanalīzes procesu iestādē un apstākļus izglītības procesa kvalitatīvai īstenošanai.
5.1.9. Organizēt audzēkņu uzņemšanu iestādē atbilstoši normatīvo aktu un iestādes nolikuma nosacījumiem par audzēkņu reģistrēšanu un uzņemšanu.
5.1.10. Pārējie  pienākumi  pildāmi  saskaņā  ar  LR spēkā esošajiem normatīvajiem  un  tiesību aktiem, kā  arī darba  līguma  nosacījumiem.
5.2.  Amata veikšanai nepieciešamā izglītība un prasmes:
5.2.1. augstākā pedagoģiskā izglītība,
5.2.2. valsts valodas zināšanas augstākajā līmenī,
5.2.3. pieredze pedagoģiskajā vai izglītības vadības jomā, vai līdzīga rakstura koordinējošā,  konsultatīvajā vai izglītojošā darbā,
5.2.4. labas komunikācijas un sadarbības prasmes, psiholoģiskā noturība stresa situācijās,
5.2.5.  zināšanas  vadības  darba  organizēšanas  metodoloģijā,
5.2.6.  zināšanas  izglītības  satura un attīstības jautājumos,
5.2.7.  svešvalodu  zināšanas,
5.2.8.  pieredze  projektu  darbā,
5.2.9.  IT lietošanas prasmes,
5.2.10. vēlamas autovadītāja tiesības.

6.   Nobeiguma noteikumi

6.1. Rēzeknes  novada Rēzeknes novada pašvaldības Kaunatas vidusskolas direktora amata konkursa Nolikums sagatavots uz 3 ( trīs) lapām .Sludinājums par konkursu tiek ievietots Rēzeknes novada pašvaldības interneta vietnē, laikrakstā „ Rēzeknes Vēstis” .
6.2. Pieteikumi tiek secīgi reģistrēti, norādot  iesniedzēja vārdu, uzvārdu, iesniegšanas  datumu  un  laiku.
6.3. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām vai pretendents iesniegto dokumentu izsniegšanu pieprasa ar atsevišķu iesniegumu.
6.4. Pretendentam pēc rakstveida pieprasījuma ir tiesības iepazīties ar komisijas protokolu. 
6.5. Domes  apstiprinātā  kandidāta  apliecinošo  dokumentu kopijas un  Rēzeknes  novada   domes  lēmuma  kopiju  nosūta  saskaņošanai  uz  Izglītības  un  zinātnes  ministriju.
6.6.Atkārtot konkurss tiek izsludināts , ja :
6.6.1. konkursā nav pieteicies neviens pretendents,
6.6.2. saskaņā ar komisijas ierosinājumu neviens no pretendentiem neatbilst izvirzītajām prasībām,
6.6.3. novada dome neatbalsta izvirzītā pretendenta kandidatūru,
6.6.4. Izglītības un zinātnes ministrija nesaskaņo pretendenta kandidatūru.

IP vadītāja L.Žukovska